Giovanni Galbaio

Biografia 
Łe só visende biogràfeghe politeghe łe ze in gran parte łigàe a cuełe de'l pare Maurizio, che el ga presedesto in carga de dux tra el 764 e el 797. Inte'l 772-773 el ga partesipà a ła canpanja che el se ga oposto, in vanità, a ła Concuista łongobarda de l'Istria e el ze stà catà prezonier. Inte'l 778-779 el ze stà nominà coregente da'l so pare, che'l ze stà cuindi el primo a far ła carga ducal ereditaria, ispirandose a łe uzanse bizantine.

A ła morte de Maurizio, inte'l 797, Giovanni el ga ciapà i pieni poteri. Calche tenpo dopo el ga nominà coregente so fio Maurizio II, sensa parò sotométer ła desizion a'l zudisio de'l pòpoło . 'Sta mosa ła ze stà condanada da fonti che, in zeneral, łe ga n'opinion asae negativa verso Giovanni e Maurizio II. L'ùltemo no'l ze njanca anoverà inte ła lista ufisałe de i Dozi.

A'l prinsipio de'l IX sècoło ła situasion par el Dogado, za asae difisiłe, ła ga ciapà toni dramàteghi. I atriti tra el duca e el Patriarca de Grado, Giovanni IV, i ga reprezo in modo più vigorozo, refletendo ła riscioza połitega  antifranca de i Galbai in resposta a ła repentina asension de Carlo Magno, sostenjùa da Papa Leon III.

Inte l'802 ła tension ła ga tocà un punto culminante: Giovanni el ga ordenà a'l fiol de farse cao de na flota par tacar el patriarca. Grado ła ze stà mesa a fero e fogo mentre el prełato el ze stà fato presipitar da na tore de'l só castrum.

'Sto avenimento el ga avùo rezvolti dezastrozi. A Giovanni el ze sucedesto inte'l 803 Fortunato che el ga continuà co fogozità ła połitega fiłofranca e antidogal de'l predecesor (de ła cuała el zera parente). Intanto, anca serte famegie de'l patrisià venesian łe se ga schierà spacatamente contro i do governanti. Giovanni e Maurizio i ga desidesto de łasar Venesia: el primo el ga riparà, fursi, a Mantoa, l'altro el ze pasà in una łocałità de la "Fransa". A ze posibiłe che i do i gavese optà par un vero e propio eziłio, inte  ła speransa de fenir serenamente ła só ezistensa da "sitadini privài".

Da 'sto momento, de łori no se ga più notisie. Tra el 803 e el 804 ze stà nominà duca el tribuno Obeliario che el ga sielto come só coregente el fradeło Beato.

 Bibliografia 



 Altri projeti 

 Linganbi foresti 

Control de autoritàVia  (EN) 316739306  · GND  (DE) 1023332558 
Categoria:Dozi venesiani